als_Latn dik_Latn sag_Latn
Të nderuar lexues
Më poshtë gjeni horoskopin e plotë për vitin 2015.
Në kapitujt për çdo shenjë, gjenden parashikimet e yjeve nga astrologë të njohur, për shëndetin, punën, paratë, duke i ndarë edhe sipas shenjave dhe lindjes në tre dhjetëditësha të çdo muaji që i korrespondon një shenje horoskopi.
Por cilat të jenë risitë e qiellit në vitin 2015?
Saturni do të jetë tek Shigjetari për një periudhë të gjatë të vitit 2015: E ky është një lehtësim për ata që kanë shenjat Demi, Luani dhe Ujori, të cilët për vite të tëra u është dashur ta kenë pranë me plot impenjime.
Ide të reja dhe pikësynime të reja po vijnë për Peshoren, Luanin, Dashin dhe Shigjetarin: Saturni premton stabilitet dhe avantazhe të tjera.
Saturni do të bëjë një udhëtim prapa tek Akrepi nga qershori deri në shtator 2015. Ky tranzit mund të vërë theksin mbi ndryshimet, në nyje që kanë mbetur të pazgjidhura. Për të gjitha çështjet, për mirë apo për keq, ato mbeten të pazgjidhura.
Jupiteri do të jetë te Luani deri më 11 gusht, kur do të kalojë te Virgjëresha. Demi dhe Ujori do ta marrin veten plotësisht në fushën e biznesit dhe të tjera sfera ekonomike veçanërisht nga gushti e tutje.
Binjakët, Virgjëresha dhe Peshqit do të përballet me sfida të reja, por do t’i përballojnë dhe shoqërojnë me entuziazëm dhe forcë që kurrë nuk do të pushojnë. Këto shenja zodiakale do të duhet të punojnë më shumë për veten dhe pikat e tyre të dobëta si dhe ndonjë pakënaqësi, veçanërisht kur Saturni të ndodhet te Shigjetari dhe Jupiteri te Virgjëresha.
Gaforrja, Akrepi dhe Bricjapi do të përjetojnë një energji të madhe nga gushti e tutje: për ta, do të mbërrijë forca e entuziazmit të një propozimi të bukur. Një propozim që mund të ndikojnë në dashuri. Por edhe në sferën ekonomike, të punës dhe të familjes. E sigurtë është që me ardhjen e Jupiterit te Virgjëresha, shumë probleme do të zhduken. Dhe për këtë, i referohemi veçanërisht Gaforres dhe Bricjapit, të cilët për një kohë të gjatë kanë hasur vështirësi dhe kanë pasur impenjime goxha të rënda.
Dhe tani, e nisim me shenjën e parë
Dashi
Dashuria:
Një vit i fuqishëm për ju, 2015-a! Për beqarët parashikohen takime të bukura që do të zgjojnë një sensualitet të pazakontë. Mund t’ju rrëmbejë entuziazmi, prandaj mundohuni t’i mbani këmbët në tokë. Përfitoni nga momenti i tanishëm. Çiftet do t’i karakterizojë një dëshirë krijuese për të rindezur flakën paksa të shuar. Shtoni darkat romantike nën dritën e qirinjve, zbuloni përkëdhelje të reja dhe kaloni një fundjavë në një vend romantik, vetëm për vetëm të dy. Momente ideale për të kapërcyer vështirësitë e vitit të kaluar. Vëruani veshin dëshirave tuaja dhe mbi të gjitha, zbavituni!
Puna-paratë:
Projekte, projekte, projekte! Do të jetë një vit i mbarë për financat tuaja, sepse investimi që keni bërë në punë, do të japë frytet e veta. Është momenti ideal për të bërë një bilanc të situatës ku ndodheni, të mendoni një punë të re në përputhje me kompetencat e dëshirat tuaja dhe, pse jo, të keni një bashkëpunim të frytshëm. Mos u zini besë këshilltarëve të këqij, por vetëm instiktit tuaj. Parashikohet një ndërrim shtëpie, apo një blerje; mund të gjeni atë që ëndërronit prej kohësh. Shumë gjëra do të lëvizin këtë vit. Lajtmotivi juaj: Të evitoni qëndrimin në vend dhe të ndiqni rrjedhën e gjërave, pa u nxituar!
Shëndeti dhe forma:
Fillimi i vitit do të jetë paksa i ngadaltë dhe mund të ndjeheni i lodhur, paksa i trishtuar e i deprimuar. Me ardhjen e pranverës, sapo të çelin lulet, morali juaj do të gjallërohet, do të jeni në formë të shkëlqyer dhe pastaj, hajde t’ju mbash! Rifilloni që tani të ushqyerin e shëndetshëm dhe merruni me një aktivitet sportiv. Evitoni teprimet, gjellët shumë të rënda dhe do ta shihni sa shpejt do të riktheheni në formë. Përsa i përket shëndetit, mund të keni probleme të vogla me dhëmbët, të cilëve duhet t’u kushtoni shumë kujdes. Mos i lini pas dore, por shkoni te dentisti, qoftë edhe për t’i kontrolluar.
Nëse keni lindur në dhjetëditëshin e parë:
Vitin 2015 do ta përballoni me dëshirë dhe vrull. Kështu, 2015-a do të kalojë plot entuziazëm, dinamizëm dhe formë të shkëlqyer
Nëse keni lindur në dhjetëditëshin e dytë:
Do të keni rast të vini në jetë disa projekte tuajat dhe do ta riorientoni jetën tuaj, ashtu si e dëshironi.
Nëse keni lindur në dhjetëditëshin e tretë:
Do të keni plot ide krijuese në kokë dhe nuk do të hezitoni t’i ndani me njerëzit që ju rrethojnë, apo bashkëpunëtorët. Në përgjithësi, do të jetë një vit i shkëlqyer për ju.
Demi
Dashuria:
Është viti i duhur për konsolidimin e lidhjeve tuaja. Do të keni dëshirë të ndjeheni mirë dhe kjo do të përbëjë një burim të vërtetë ëmbëlsie për çiftet dhe një rast për beqarët, që të përqendrohen në dëshirat e tyre. Për beqarët, gjithashtu, do të jetë momenti për të analizuar të kaluarën. Ky rikthim do të jetë i nevojshëm, me qëllim që të përcaktoni se çfarë kërkoni nga e ardhmja. Tregohuni të hapur; fati do të vërë në rrugën tuaj takime të bukura. Për të dashuruarit, horoskopi parashikon që do të shtohen bashkëpunimi dhe mirëkuptimi. Si epikurian që jeni, do t’ju kënaqin shumë këto momente.
Puna, paratë:
Do ta merrni shtruar, me qetësi. Në këto momente reflektimi, do të merrni vendimet më të mira. Do të tregoheni këmbëngulës e punëtorë dhe do të përpiqeni që kjo të japë frytet e veta gjatë gjithë vitit. Gjithashtu, do të shpenzoni shumë këtë vit. Horoskopi i vitit 2015 ju këshillon të evitoni impulset që ju shtyjnë të bëni blerje të kota. Megjithëse në punë, të ardhurat do të shtohen, kjo nuk është një arsye për t’i bërë paratë rrush e kumbulla. Bëjuani qejfin të afërmve, por ruani edhe për të ardhmen, sepse kështu do të ndjeheni më të kënaqur.
Shëndeti:
Gjatë 2015-s, morali juaj do të jetë i lëvizshëm, do të kaloni nga euforia në depresion dhe do të ndjeheni të brishtë. Evitoni mjediset me lagështirë, ushqimin shumë kalorik dhe mbylljen në vetvete. Përfitoni nga vera për të dalë, përfitoni nga shoqëria dhe zhvilloni aktivitete të reja. Vetmia nuk do të jetë aleatja juaj, pasi do të ndjeni nevojën për t’u afruar me të tjerët. Rigjetja e ekuilibrit do të jetë thelbësore për t’u ndjerë mirë. Bëjini vetes pyetjet e duhura dhe dëgjoni atë që do të dijë t’ju japë këshillat e duhura.
Nëse keni lindur në dhjetëditëshin e parë:
Nga korriku në nëntor, do të keni rast për të realizuar objektivat tuaja, qofshin ato në dashuri, miqësi, familje, apo punë.
Nëse keni lindur në dhjetëditëshin e dytë:
Edhe juve, pjesa e dytë e vitit do t’ju bëjë të ndjeheni mirë dhe të kënaqur nga jeta.
Nëse keni lindur në dhjetëditëshin e tretë:
Do të jetë viti i duhur për të përmirësuar shkëmbimet tuaja me të afërmit dhe sidomos, me disa pjesëtarë të familjes. Disa prej jush do të ndërrojnë shtëpi, do të kenë probleme me lidhjen, ose me ndonjë fëmijë.
Binjakët
Dashuria:
Dashuria do të jetë në portën tuaj gjatë vitit 2015. Erdhi koha që më në fund, durimi juaj të shpërblehet! Për të lidhurit, parashikohet një angazhim. Tashmë, ju duket më e lehtë thurja e planeve të përbashkëta dhe konkretizimi i tyre. Meqë një e mirë nuk vjen kurrë vetëm, të gjitha lidhjet tuaja, dashurore apo miqësore, do të jenë në lartësinë e dëshirës suaj. Përfitoni nga këto momente të fuqishme që do ta bëjnë më ritmik vitin. Për zemrat e vetmuara, japim një këshillë: Dilni, mos qëndroni brenda. Zbavituni, sepse gjatë verës mund të bëni një takim të bukur, të papritur. Pranojini të gjitha ftesat që ju bëjnë, por dëgjoni instiktin tuaj. Mbase ndërmjet atyre që flasin bukur, do të gjendet princi/princesha juaj e kaltër.
Puna-paratë:
Prioriteti numër një do të jetë plotësimi i objektivave tuaja. Horoskopi juaj në fushën e punës parashikon se sakrificat që do të bëni, do t’i japin frytet e tyre. Megjithatë, duhet të përballeni me tensione nga ana e shefave. Kujdes, mos flisni kur jeni të zemëruar, sepse kjo rrezikon të ketë pasoja të këqija. Kryesorja është të qëndroni të përqendruar në projektet tuaja që, me gjithë stuhitë, do të konkretizohen në fund të vitit. Kështu, do të sqarohet edhe gjendja juaj financiare. Në vitin 2015, ju do të jeni të aftë të kontrolloni shpenzimet impulsive që mund të dëmtojnë buxhetin tuaj.
Shëndeti:
Në kërkimin e ekuilibrit, 2015-a do të jetë viti kur do t’i bëni pyetje ekzistenciale vetes. Kjo do të jetë vitale për shëndetin tuaj psikik dhe qëndrueshmërinë fizike. Gjetja e zgjidhjeve të duhura do të ketë një ndikim pozitiv në gjithë aspektet e jetës suaj. Një fillim viti pak kaotik do të zëvendësohet shpejt nga dy tremujorë shumë më konstruktivë. Bëni kujdes që të evitoni konfliktet gjatë kësaj periudhe. Këto të fundit do t’ju bëjnë më të brishtë dhe mund të pengojnë gjithë përpjekjet tuaja. Mendoni të forconi muskulaturën para verës, e cila është edhe stina kur do të dilni në plazh.
Nëse keni lindur në dhjetëditëshin e parë:
Periudhë e mirë për të reflektuar mbi jetën tuaj dashurore apo miqësore. Disa do të ndjejnë nevojë për stabilitet.
Nëse keni lindur në dhjetëditëshin e dytë:
Gjatë një pjese të madhe të vitit do të komunikoni ndryshe me të tjerët dhe jeta juaj shoqërore do të jetë në transformim të plotë.
Nëse keni lindur në dhjetëditëshin e tretë:
Momentet e fundit të 2015-s mund të jenë të vështirë në familje dhe duhet të prisni grindje, ose situata problematike.
Detaje të tjera për Binjakët në 2015
Periudhat më të mira dhe të këqija
Pjesa e parë e vitit do të jetë më e favorshme për takimet sentimentale dhe për financat tuaja. Pozicioni i Jupiterit do të inkurajojë lindjen e ndjenjave, por prej muajit shtator kundërshtia e Saturnit mund të shtojë mundësitë për sherre me partnerin. Gjatë Pranverës do të merrni vlerësimin e merituar për impenjimin e dhënë në punë, ndërkohë që gjatë Vjeshtës do të sforcoheni paksa për shkak të akumulimit të përgjegjësive. Përpiquni të rikarikoheni me energji në momentet e ndera, duke programuar ndonjë udhëtim.
Përqasja në çift me shenjat e tjera zodiakale
Do të merrni vëmendjen e duhur nga partnerët në shenjë e Dashit dhe Ujorit, njësoj të pushtuar nga në pasion i madh. Por kujdes të mos përgjumeni nga ëndrrat tuaja rozë, por përpiquni gjithmonë ta vëzhgoni në mënyrë racionale marrëdhënien tuaj, sidomos nëse jeni në fillim të saj dhe mos lini pas dore impenjimet e tjera, në familje apo në punë. Demi dhe Virgjëresha nuk favorizohen nga yjet në nivelin sentimental gjatë Pranverës së ardhshme dhe të tentoni të ndërtoni një marrëdhënie me partnerët e kësaj shenje mund të rezultojë jo shumë e përshtatshme, sepse mund të zhgënjeheni.
Gatishmëria e ndjenjave të të lindurve në shenjën e Peshores, i bën ata partnerët idealë për shenjën tuaj. Këta të lindur do të jenë të gatshëm të fillojnë një lidhje dashurie të destinuar që të ndryshojë në mënyrë radikale jetët e tyre.
Shkëndija pasioni për çiftet Binjakë- Luan që mund të përfitojnë nga ndihma që yjet kanë rezervuar për këto shenja.
Parashikimet për studentët
Pjesa e parë e vitit rrjedh qetësisht përsa i përket përfitimeve. Nuk do të shkëlqeni, por as nuk do të keni motive për t’u shqetësuar. Falë maturisë shpirtërore në fund të pranverës, fillimi i vitit të ri shkollor do ju shohë të lindni sërish. Do t’u tregoni mësuesve aftësinë tuaj për kritika të shëndosha që do të vlerësohet veçanërisht në drejtimin akademik.
Udhëtimet
Duke marrë në konsideratë që paratë këtë vit nuk do ju mungojnë, mund të jetë mundësia ideale për të filluar një udhëtim ndërkontinental që prej kohësh ëndërroni. Nëse impenjimet familjare, apo profesionale nuk ju lejojnë të qëndroni gjatë larg shtëpisë, lejojini vetes të paktën luksin e një fundjave “all-inclusive” pranë ndonjë hoteli luksoz, pasi t’i jeni nënshtruar trajtimeve rigjeneruese të bukurisë.
Gaforrja
Dashuria:
Ka ardhur koha që të dashuruarit ta mendojnë të ardhmen së bashku. Kështu, pra, mund të mendoni të bashkëjetoni, të martoheni, apo të bëni një fëmijë. Horoskopi i vitit 2015 parashikon për ju konkretizimin e ndjenjave, dëshirën për të projektuar të ardhmen dhe për t’u ndjerë të lumtur. Familje, dashuri dhe harmoni, çfarë mund të kërkosh më tepër nga jeta?
Për ju beqarë, ka ardhur koha të ekspozoni në sytë e botës dëshirën tuaj për të ecur përpara, për të dalë dhe për t’u zbavitur. Megjithëse asgjë konkrete për një lidhje serioze nuk është parashikuar për ju, ky është një vit i mbarë për flirtet tuaja, do të shumëfishoni takimet gjë që do të jetë sinonim i kënaqësisë së jetës. Mos kini frikë nga gjykimi i të tjerëve; kjo do të frenonte veprimet tuaja.
Puna, paratë:
Ky vit do të jetë afirmimi i zgjedhjeve tuaja në fushën profesionale. Ju do të bëni përpara, duke u bërë të ndërgjegjshëm për rolin dhe funksionin tuaj në gjirin e ndërmarrjes. Keni tendencë të mos i tregoni ato që dini, por duhet t’i shfaqni talentet tuaja, për t’u treguar shefave se sa vleni. Por, sipas horoskopit të vitit 2015, shansi do të vijë nga guximi juaj për t’u bërë i pazëvendësueshëm për mirëfunksionimin e sektorit tuaj. Kujdes nga investimet që mund të bëni dhe që mund të rezultojnë të dëmshme. Në fund të vitit, do t’ia dilni mbarë të ekuilibroni buxhetin tuaj.
Shëndeti:
Fjala kyç e këtij viti për ju do të jetë gjallëria. Do të karakterizoheni pra nga dinamizmi e energjitë pozitive dhe asgjë e askush nuk mund t’ju ndalë. Do të ndjeni nevojën për t’u afruar me natyrën, sepse kjo gjallëri me tepri mund të ndikojë negativisht në gjumin tuaj. Zhvilloni aktivitete relaksuese, që ju bëjnë të ndjeheni mirë. Me qëllim që të mos e stërlodhni veten, gjatë vjeshtës, bëni disa ditë pushim, të cilat mund t‘i kaloni në mal. Ato, veçse do t’ju bëjnë mirë. Mësoni të mos e teproni me punë dhe të relaksoheni, sepse kështu do të tregoheni edhe më efikasë. Morali është i lartë; ju takon juve ta mbani gjithmonë kështu!
Për të lindurit në dhjetëditëshin e parë:
Periudha nga gushti në dhjetor do të jetë një periudhë e shkëlqyer për t’u marrë me projekte të reja, ose për të bërë miq të rinj.
Për të lindurit në dhjetëditëshin e dytë:
Gjashtëmujori i dytë do të jetë i shkëlqyer për ata që duan të përmirësojnë cilësinë e jetës së tyre, ose duan të ndërrojnë punë.
Për të lindurit në dhjetëditëshin e tretë:
Do të jeni më të vendosur dhe dinamikë. Mund të vini në jetë një projekt që pret prej kohësh në sirtar.
Luani
Dashuria:
Qofshit beqarë, apo në çift, ka ardhur momenti të komunikoni dhe të shkëmbeni me njëri-tjetrin gjëra pozitive. Nëse jeni në çift, partneri/ja juaj do të ndjehet i/e kënaqur nëse do të bëni projekte të përbashkëta. Kështu, do të ndjeni besim të plotë për t’iu hapur tjetrit dhe për të shfaqur hapur gjithë emocionet tuaja pa pengesa. Nga këto diskutime do të dalë në pah karakteri juaj pak egocentrik. Ju takon juve të manovroni për të mos rifilluar zakonet e këqija. Për beqarët, horoskopi i dashurisë paralajmëron takime të bukura, që mund të përfundojnë me ndonjë flirt, apo lidhje të shkurtër, sidomos në periudhën e verës. Shijojeni jetën në maksimum këtë vit.
Puna, paratë:
Fillimi i vitit do të jetë paksa kaotik, zgjedhjet e këqija që keni bërë gjatë këtij viti do të pasqyrohen medoemos në muajt e parë të 2015-s. Megjithatë, dëshira juaj për t’ia dalë mbanë dhe për të kapërcyer vështirësitë do të ngrejë krye aty nga mesi i vitit. Nevoja për të rrezatuar, e cila ju kishte lënë këto kohërat e fundit, do të rikthehet me forcë nëpërmjet projekteve të reja që në fillim të vitit; i vetmi problem është të gjeni burimet e duhura. Duke punuar me përqendrim, rezultatet do të bëhen të dukshme nga fundi i vitit, për t’u konkretizuar në 2016-n. Fusha juaj e përzgjedhur do të jetë tregtia dhe gjithçka që ka lidhje me marrëdhëniet me publikun. Mos shpenzoni shumë për bukurinë, sepse kjo mund të ndikojë negativisht te financat tuaja.
Shëndeti:
Do të keni një ulje morali dhe energjie në fillim të 2015-s. Do të duhet të motivoheni për të dalë nga shtëpia dhe nga rutina e përditshme. Ka ardhur koha të kujdeseni pak për veten, të bëni kujdes në atë që hani, të bëni pak fizkulturë dhe të forconi lidhjet me miqtë tuaj, sepse nga kjo varet shëndeti juaj psikik. Eliminoni helmet, për të qenë në formë.
Nëse keni lindur në dhjetëditëshin e parë:
Do të bëni përpara ngadalë në projektet tuaja. Për disa, të ardhurat do të përmirësohen dukshëm në fund të vitit.
Nëse keni lindur në dhjetëditëshin e dytë:
Periudhë e bukur për të bërë përpara në aktivitetin tuaj, për të lëvizur, udhëtuar, zgjeruar horizontet dhe shijuar jetën.
Nëse keni lindur në dhjetëditëshin e tretë:
Cilado mosha apo situata juaj, pjesa e dytë e vitit do të jetë më e favorshme.
Virgjëresha
Dashuria:
Lëreni të shprehet Virgjëreshën e çmendur që ndodhet te ju! Viti 2015 do të jetë për ju plot zbulime të reja dhe dëshira të papritura. Një pjesë juaja që nuk e dinit se e kishit, do të zbulohet dhe do t’ju çojë në drejtime të panjohura. Ata që janë në çift, do të ndjejnë nevojën e risive. Nëse kjo nuk do të konkretizohet me partnerin/en, do të gjeni një fushë tjetër ku të shprehni dëshirat tuaja. Nëse ai/ajo do t’ju ndjekë pas në çmenduritë tuaja, një botë e mrekullueshme do të hapet para jush. Kujdes, mos ngatërroni rrugën dhe drejtohuni drejt një lidhjeje të re… Beqarët do të ndjehen të lirë të përjetojnë dashuritë e tyre, qofshin ato edhe të shkurtra. Për të patur një lidhje të gjatë, duhet që ajo të shkojë paralel me dëshirën tuaj për liri.
Puna, paratë:
Këtë vit do të bëni aleanca të mira, për t’i bërë të ecin para projektet tuaja. Do të dini të zbuloni njerëzit që do t’ju duhen në të ardhmen. Jeni i ndërgjegjshëm për aftësitë tuaja, dini të bëni zgjedhjet e duhura dhe të impononi vendimet që keni marrë. Kujdes nga ndonjë teprim autoriteti që do t’ju bënte të shiheshit me sy të keq nga të tjerët. Është një vit që ju shtyn të kurseni. Mos dëgjoni mendimet e të tjerëve që ju nxisin të shpenzoni dhe luani rolin e ketrit; grumbulloni tani, për ta pasur në kohëra të vështira, ose mund ta përdorni në fund të vitit për një projekt pasurish të patundshme që e keni për zemër.
Shëndeti:
Aktivitet, sport, relaks. Ja, një kombinim i mirë që do t’ju sigurojë energji gjatë gjithë vitit. Vetëm kujdes nga teprimet, sepse me karakterin që keni, mund të kapërceni limitet tuaja. Dinamizmi është i mirë, por edhe çlodhja është thelbësore për të pasur sukses dhe ju keni tendencë ta harroni këtë. Kontrolloni edhe dëshirën tuaj për të ngrënë me tepri, gjë që mund t’ju sjellë probleme me tretjen dhe peshën. Fundi i vitit mund t’ju gjejë të stërlodhur. Bëni seanca relaksimi, joga, e cila do t’ju ndihmojë të kanalizoni energjinë tuaj dhe t’ua vini veshin nevojave që keni.
Nëse keni lindur në dhjetëditëshin e parë:
Do të jeni plot energji dhe dëshirë për të vepruar. Për disa, shtatori mund të jetë muaji i një zhgënjimi në dashuri, apo miqësi.
Nëse keni lindur në dhjetëditëshin e dytë:
Gjysma e dytë e vitit do të jetë e favorshme për të plotësuar ambiciet tuaja, edhe ato që mundoheni t’i mbani sekret.
Nëse keni lindur në dhjetëditëshin e tretë:
Do të përfitoni nga ky vit për të vënë në jetë projekte konkrete dhe nuk do të nxitoheni. Kështu, do të ndërtoni diçka për të ardhmen.
Peshorja
Viti 2015 po afrohet dalëngadalë dhe ne jua sjellin fare pranë me horoskopin tonë! Lexoni, pra, ç’thonë yjet për ju në vitin që vjen në fushën e dashurisë, punës, parave, formës dhe shëndetit…
Dashuria:
Ju ua vini veshin nevojave tuaja dhe keni të drejtë! Dëgjojeni atë zërin e vogël, të brendshëm, që ju tregon rrugën që duhet të ndiqni. Meqë jeni shenjë e matur dhe që reflektoni, do të kuptoni se koha e reflektimit ka mbaruar dhe ka ardhur koha për të kaluar në veprim. Nëse jeni në çift, gjatë vitit 2015 do të jetoni një dashuri të plotë, të cilën askush dhe asgjë nuk mund ta shkatërrojë. Keni një dëshirë reale të rigjeni flakën e fillimit të lidhjes. Ky pasion do të ndezë edhe beqarët. Një shikim juaji dhe të gjithë do t’ju bien ndër këmbë, vetëm se kjo aftësi joshëse nuk duhet zbehur nga një posesivitet i tepruar. Kontrollojeni veten!
Puna, paratë:
Horoskopi juaj parashikon se aftësia juaj joshëse do t’ju hyjë në punë edhe në sferën profesionale. Kështu do t’u përgjigjeni pritshmërive të shefave, do të shtoni dhe çoni përpara punën në ndërmarrjen tuaj dhe do të lidhni kontrata të reja. Megjithatë, duke u treguar shumë të zellshëm, rrezikoni të bëni xhelozë disa vetë në punë. Mësoni të jeni diskretë, që të mos lëndoni egot e disa kolegëve. Në fund të vitit duhet të bëni kujdes me paratë. Një i afërm do t‘ju këshillojë të mos shpenzoni më shumë sesa fitoni. Ju, do të dini të dëgjoni këshillat e tij/saj.
Shëndeti: Gjatë vitit 2015, do të dëgjoni emocionet tuaja dhe rrezikoni të jeni shumë të ndjeshëm, sidomos në fillim të vitit. Mënyra më e mirë për të evituar depresionin është ta ruani veten në maksimum. Bëhuni pak egoistë, kjo nuk shkakton asnjë dëm. Bëni fizkulturë të butë, si Pilates, gjimnastikë në ujë, etj. për të shtriqur trupin tuaj. Evitoni tensionet dhe zënkat në familje. Qëndroni zen (relaks) dhe bëni seanca frymëmarrjeje, për të kanalizuar impulset nervore.
Nëse keni lindur në dhjetëditëshin e parë:
Vit i mirë për të menduar për studimet, kurset e formimit, për të hyrë në një ekip të ri pune.
Nëse keni lindur në dhjetëditëshin e dytë:
Për shumë vetë do të mbyllet një etapë, qoftë në planin profesional, qoftë në atë sentimental.
Nëse keni lindur në dhjetëditëshin e tretë:
Në gjysmën e parë të vitit mund të mbështeteni te persona të qëndrueshëm dhe të besueshëm. Në gjysmën e dytë, do të jeni më autonomë dhe më të pavarur.
Akrepi
Duke filluar ne 2015, tani mund te merrni frymë më lirisht.
Morali do t’ju ngrihet, do keni energji fizike me te mire dhe jeta do ju duket me e bukur. 2015 do te jete e bukur për karrierën tuaj.
Do te keni sukses deri në Gusht.
Shëndeti
Nëse arrini të evitoni sforcime të tepërta, qoftë në punë apo në aktivitete sportive që do t’ju duhet të ndërmerrni, viti 2015 do të jetë një vit ku do t’ju shoqërojë një formë e mirë fizike. Kjo do të bjerë në sy edhe nga mënyra se si do të lëvizni dhe do të shfaqni aspektin tuaj intrigues. Jupiteri do të gjendet në shenjën tuaj deri në dhjetor dhe Urani do t’ju buzëqeshë nga shenja e Peshqve gjatë gjithë vitit. Duhet të kini kujdes në muajin shkurt. Mund të dëmtoheni e të vuani për incidente të kota e të papritura. Kujdes të veçantë duhet të ushtroni edhe në stinën e verës, në të cilën yjet, që do të ndodhen në shenjën e Luanit, mund t’ju japin besimin se jeni në gjendje të përballoni sforcime të tepruara. Maksimumi i formës suaj do të arrihet në nëntor, kohë kur të gjitha yjet do t’ju buzëqeshin, duke e bërë edhe pamjen tuaj të jashtme më të pëlqyeshme.
Paratë
Jupiteri do të jetë i pranishëm në shenjën tuaj deri në fund të muajit nëntor. Kjo do të ndihet më tepër në anën financiare. Viti 2015 do të duket që në fillim, që është i jashtëzakonshëm për ekonominë tuaj. Idetë dhe projektet tuaja do të jenë origjinale dhe do të dini si t’i shfaqni tek të tjerët dhe si t’i vini në jetë. Në pjesën e parë të vitit është më mirë që të filloni të mendoni se si të investoni të ardhurat tuaja dhe jo si t’i shpenzoni apo t’i keqpërdorni ato. Me kalimin e muajve idetë do të qartësohen dhe do të arrini të tregoheni të aftë për të bërë lëvizje, që do të kenë shpërblime pozitive. Këto shpërblime do t’ju vlejnë për vite me radhë. Kujdes në këtë fushë! Duhet ta tregoni në muajin qershor, sepse është koha ku mund të nxiteni për prishje të parave në mënyrë të papritur.
Karriera
Do të rrethoheni gjatë Vitit të Ri nga një atmosferë serioze, ku do të ndjeheni më të bindur se çdo herë tjetër për punën dhe karrierën tuaj. Do të merrni një vrull energjie, që do t’ju surprizojë me intensitetin e tij. Megjithatë, kjo do t’ju trillojë. Fuqitë e bindjes suaj do të zmadhohen në mënyrë të ndjeshme dhe do ta gjeni veten duke mësuar se në çfarë drejtimi janë rezultatet më interesante. Çdokush me të cilin do të përballeni në punë do të dëgjojë atë që ju doni të dëgjojnë, dhe kjo nuk do të jetë fare e vështirë për ju. Në mars është një periudhë e mirë për të kërkuar investime apo për të mbledhur anëtarë të bordit, nëse ju e doni këtë. Është edhe periudhë e mirë për pavarësi, nëse jeni përpjekur për një drejtim të ri. Për financat nuk do të jeni të interesuar. Vizioni juaj për karrierën do ta bëjë 2015-n akoma më të mirë se vitet e tjera.
Dashuria
Viti që po mbyllet (2014-a) ka qenë i bukur dhe ju ka stimuluar. Edhe viti 2015 do t’ju dhurojë momente akoma më të bukura dhe pasionante. Do të zbuloni se hyrja drejt lumturisë dhe dashurisë do të tërheqë akoma më shumë ngjarje dhe rrethana të këndshme. Do të jeni të aftë të kapërceni të gjitha vështirësitë, edhe nëse ato ju kanë mundur në të kaluarën. Do të zbuloni se logjika juaj do t’i bindë njerëzit që t’ju ngarkojnë me përgjegjësi. Do të ndiheni sikur po ecni nëpër lëndina të mbushura me admirues, që do t’ju pajisin me ndjenja të pasura besimi dhe feminiliteti. Por, duhet të keni kujdes. E gjitha kjo fuqi mund të shpërdorohet. Një flirt i rastësishëm mund të kthehet në një histori të nxehtë. Mjafton t’i besoni aftësisë suaj për shndërrimin e eksperiencave në aventura të paharrueshme dhe asgjë nuk mund t’ju ndalojë.
Shigjetari
Ecuria e pritshme e vitit 2015
Influenca pozitive e Saturnit do t’ju shoqëroj për gjatë gjithë vitit që po vjen. Fillimi i 2015-ës do të jetë i përshtatshëm për horizonte të reja dhe rrugë të reja. Duhet të s’postoni gjithçka duke filluar nga muaji janar për të shfrytëzuar atmosferën e këndshme. Duke filluar nga muaji marsi, me mbështetjen e Marsit dhe të Mërkurit, do të jetoni një periudhë të shoqëruar nga nervozizmi sidomos në jetën familjare. Historitë e dashurisë për disa nuk funksionojnë dhe shumë prej jush do të vendosin të kthejnë faqe. Do të jetoni një periudhë qetësie në muajt prill dhe maj, dhe do t’ju sjellin një verë rrezatuese. Muajt më të mirë për ata që janë në kërkim të shpirtit binjak do të jenë qershori, korriku dhe gushti, pikërisht në këto muaj do të jetoni një aventurë të re tepër të këndshme. Periudha e fillimit të vitit do të jetë një periudhë e re përzgjedhjesh sidomos në fushën profesionale, dhe fal ndikimit të Saturnit do të arrini të gjeni rrugën e duhur. Duke filluar që nga 25 nëntori, Jupiteri do të hyj në shenjën tuaj dhe gjithçka do të bëhet më e lehtë.
Duke filluar nga fundi i këtij viti dhe deri në muajin Dhjetor 2017, njeriu i shenjës Shigjetari do te ketë shume leksione ne jete.
Do te behet me i zgjuar, me i thelle, i besueshëm, dhe i duruar (disa nga këto janë te pabesueshme për Shigjetarin).
Ndonjëherë do te shoqërohet dhe nga mendime pesimizmi, vetësiguria e ulet, me pak te lire dhe kjo do t’i bej te ndihen jo mire pasi te gjithë e dimë Shigjetari ka nevoje për te gjitha këto.
Por ne 2015, karriera do te jete e mire pasi do te punoni shume për te arritur objektivat tuaja ne profesion.
Pjesa e par e 2015 do te jete e mire për te studiuar, punët e shtetit, udhëtimet ne vendet e largëta.
Pjesa e dyte do te jete me tepër për sukses, njohje, promovim ne detyre.
Në jetën sentimentale, do te ketë tepër entuziazëm dhe do te keni eksperienca te veçanta por duhet te meditoni per gjerat e tjera.
Dashuria
Parashikohet që duke nisur nga viti i ardhshëm, ju të ndjeni elemente te reja ne dashuri.
Marrëdhëniet do te jene elektrizuese, entuziaste, inovative dhe rigjeneruese.
Gjithçka do te jete e paparashikuar. Dashuria do të vijë ashtu papritur, dhe befas ju, do te gjendeni ne krahët e një personi te ri.
Nuk do ishte e çuditshme, nese ky person vjen nga një kulture komplet ndryshe nga juve. Pra në vitin 2015 jeta sentimentale do jete tepër e kënaqshme.
Momentet më të bukura pritet të jenë në tre muajt Shkurt-Prill, dhe dy muajt e tjerë të 2015, Tetor-Nëntor.
Gjatë vitit do te analizoni nëse lidhja juaj është afatgjate dhe do shikoni mundësitë të bashkëjetoni ose minimalisht te shikoni çfarë ju sjell kjo lidhje ne te ardhmen.
Si përfundim, Janar - Shkurt 2015 do të fokusoheni ne komunikimin me partnerin.
Në muajt Maj-Qershor do te ketë përsëri fokus ne marrëdhëniet sentimentale ku një person i se shkuarës mund të tentojë të kthehet tek ju.
Kurse në muajt Shtator - Tetor do te mendoheni për dashurinë afatgjatë duke menduar se tashmë, ndoshta ka ardhur koha.
Për ata persona që jetojnë një histori serioze ky do të jetë një vit ndryshimesh për shkak të krizave të partnerit në muajt e para të stinës së pranverës. Vera do të jetë e ngarkuar me njohje dhe histori dashurie të re.
Puna
Periudhë e mirë për punën tuja do të jetë pikërisht vjeshta, ku do të thërriteni për përzgjedhje të rëndësishme.
Bricjapi
Dashuria: Risitë dhe ndryshimet do të shoqërojnë vitin 2015 për ju. Ciladoqoftë situata juaj aktuale, takime të reja do t’ju bëjnë të shijoni aspekte të reja të dashurisë dhe pasionit. Nëse jeni në çift, do të eksploroni edhe më shumë mundësitë e lidhjes suaj dhe kështu, do të zbuloni karakteret e njëri-tjetrit. Sensualiteti dhe zbulimet do të jenë në thelb të çiftit tuaj, që do të rigjejë një pasion të rilindur. Nëse jeni beqarë, do të dini të përfitoni plotësisht nga situata dhe të gjeni ekuilibrin tuaj në vende ku nuk e mendonit. Edhe nëse nuk do të arrinit dot të krijoni lidhje të qëndrueshme, të paktën nuk do të vuani nga vetmia, do të krijoni lidhje, ndërsa jeni në pritje të shpirtit binjak. Nëpërmjet shoqërisë, mund të zbuloni miq të rinj, me të cilët do të zbuloni natyrën tuaj të thellë.
Puna, paratë: Për ju, fillimi i vitit është shumë premtues. Farat e mbjella në muajt e fundit do të fillojnë të japin frytet e tyre dhe ju do të fitoni më shumë përgjegjësi e respekt në punë. Megjithatë, mbështetuni vetëm te vetja, mos prisni ndihmë nga kolegët. Vazhdoni me nismat tuaja personale që do t’ju bëjnë të keni më shumë kënaqësi në punë. Harrojini problemet financiare të vitit të kaluar. Situata do të rregullohet aty nga pranvera dhe ju do të ndjeni më pak presion e stres, sepse nuk do të jeni më me humbje në buxhetin tuaj personal.
Shëndeti: Me gjithë këtë ekuilibër përsonal, do të ndjeheni plot energji gjatë gjithë vitit. Megjithatë, bëni kujdes në të ngrënë, mos e lëshoni veten. Keni tendencë të shtoni pak në peshë, prandaj ju këshillojmë të bëni kujdes që në dimër. Kështu, mund të shtoni aktivitetin tuaj fizik dhe të bëni kujdes në të ngrënë. Herë pas here, mund të bëni ndonjë masazh, sepse keni nevojë. Në verë, pastaj, ju pret deti dhe noti.
Nëse keni lindur në dhjetëditëshin e parë: Gjashtëmujori i dytë do të jetë i shkëlqyer për të lëvizur, dalë, rrezikuar, takuar njerëz të rinj.
Nëse keni lindur në dhjetëditëshin e dytë: Mund të ndiqni një objektiv të përcaktuar qartë që në vititn 2014 sepse do t’ia dilni mbanë me sukses.
Nëse keni lindur në dhjetëditëshin e tretë: Duhet të kujdeseni më shumë për veten që në fillim të vitit dhe në vazhdim, për të qenë në formë këtë vit.
VIP-a të lindur në shenjën e Bricjapit: Siena Miller, Adriana Karembë, Eliza Dushku, Dajanë Kiton, Xhejn Fonda, Kejt Mos, Lajam Hemsuorth, Kejt Midëllton, Xhad Lou, Zherar Depardjë, Bradli Kuper, Denzel Uashington, Kevin Kostner, Mishelë Obama, etj.
Ujori
Shëndeti
Pozicioni i vështirë i Jupiterit dhe Saturnit nuk ju furnizon me ndihmë të mjaftueshme për t’ju bërë të ndjeheni në një formë shumë të mirë fizike për këtë vit. Kjo nuk duhet t’ju dekurajojë, duhet të reagoni ndaj kësaj gjendjeje. Kini kujdes nga një ndjesi kapriçoziteti që do t’ju shoqërojë gjatë fillimi të vitit, e gjitha është një nxitje që vjen nga disharmonia e planetit Mars. Duhet të kujdeseni për veten, sepse mund të përballeni me skuqje dhe gërvishtje të fytit që do t’ju shoqërojnë për një kohë të gjatë. Nëse nuk luftoni vetë për formën tuaj fizike, në gusht, ku do të keni shenjat astrologjike në pozicion të kundërt me ju, nuk do t’i pëlqeni të tjerëve dhe për më tepër, as vetes suaj! Në muajin nëntor mund të keni ndonjë problem intim, që do të zhduket në dhjetor, kur yjet në shenjën e Shigjetarit do t’ju japin gjallërinë që ju duhet!
Paraja
Jupiteri, planeti që ndodhet në kuadratin e shenjës suaj për shkak të transitit të tij nga Akrepi, nuk i privon për këtë vit, të paktën deri në muajin nëntor, në fund të vjeshtës, lëkundjet e mëdha të çështjes financiare. Në fillim të këtij viti mund të akuzoheni për shpërdorim nga disa të afërm apo familjarë tuajët, por edhe nga njeriu i zemrës. Kjo do të ndodhë për shkak të planetit Mars në shenjën zodiakale të Demit. Në pranverë më në fund do të ndieni se në këtë sektor po merrni frymë lirisht, por nga qershori deri në fund të shtatorit, do të keni ndjesinë që po ju kërkohet nga të gjithë njerëzit që ju rrethojnë më shumë sesa ju mund të ofroni. Për fat të mirë, muaji dhjetor do të jetë më i qetë. Jupiteri do të jetë në përputhje me shenjën tuaj. Gjendja ekonomike do të jetë më e qetë. Do të keni mundësi edhe për dhurata të mira për Vitin e Ri.
Karriera
Çfarë ka ndodhur me gjeninë eksentrik, personi që nuk ishte i qetë si çdokush tjetër? Keni përhapur atë imazh të qetësisë dhe do të shokoni miqtë tuaj duke kombinur kreativitetin tuaj që fluturon lartë me një kthim në tokë që po gëlltit projekte dhe nxjerr rezultate. Ky sens i ri strukture dhe disipline që keni gjetur do t’ju shoqërojë gjatë vitit 2015 dhe do t’jua bëjë jetën më të qetë se sa jeni mësuar zakonisht. Fillimi i mbarë në stinën e pranverës. Stili juaj i vjetër do të vazhdojë të përhapet dhe më pas ju do të surprizoni edhe veten, duke marrë vendime të shpejta impulsiviteti. Përdorni fuqinë e trurit për të gjetur sistemet që do të frenojnë shpenzimet tuaja. Pjesa e parë e vitit është një periudhë e mirë për të bërë planifikime; prisni nevojën e burimeve ekstra në mars dhe në fund të shtatorit se do të lindin papritur shpenzime relativisht të mëdha.
Dashuria
Në vitin e kaluar keni mësuar të disiplinoni veten dhe ta shikoni realitetin ashtu siç është. Keni siguruar një praktikë të përsosur që do t’ju lejojë të manipuloni realitetin e perceptimet tuaja dhe të shkoni drejt rezultatit të dëshiruar. Dhe do të shikoni se kjo anë e jetës ka joshje të ndryshme. Nëse dikush ka kërkuar një flirt me ju dhe ju nuk jeni i interesuar, ju mund t’i kërkoni të largohet. Apo jeni mërzitur nga një sjellje e çuditshme e një të dashuri tuaj dhe do të jepni një ultimatum. Ky vrull mund të bëjë që të jeni befasues, sidomos në atë që kanë interes romantik për ju. Dikush nga e kaluara do të rihyjë në jetën tuaj në korrik. Shikoni thellë në veten tuaj nëse keni interes për të ringjallur këtë lidhje. Merrni admirimin e tyre si kompliment. Ka shumë kënaqësi në jetën tuaj si singëll dhe pavarësia juaj e ëmbël do t’ju shëtisë tejetej.
Peshqit
Dashuria: Ju keni një natyrë sentimentale, prandaj edhe këtë vit, jeta juaj dashurore do të jetë prioriteti juaj. Zakonisht, jeni të rezervuar, por këtë vit do të dini të afirmoni me vendosmëri pozicionet dhe dëshirat tuaja. Kujdes të mos bëheni autoritarë, gjë që do ta largonte tjetrin. Për çiftet, parashikohen projekte të përbashkëta. Do të dalin në pah ndjenja të vërteta, të cilat do të përmbysin mendimin tuaj për lidhjet. Nuk përjashtohet mundësia që beqarët të përjetojnë një pasion të zjarrtë, që do t’ua ndezë zemrën flakë. Tregohuni të vëmendshëm ndaj sinjaleve edhe më të vogla që do t’ju dërgojnë të tjerët, pasi kështu do të kuptoni edhe sa sensualë jeni. Jetoni momentin. Një surprizë e mirë do të shfaqet nga e kaluara; ju do të kuptoni gabimet tuaja dhe do t’i jepni atij/asaj një shans të dytë.
Puna, paratë: Me gjithë rutinën e krijuar tashmë në punë, viti 2015 nuk do të jetë pa surpriza, qofshin këto të mira apo të këqija. Ata që kanë filluar punë kohët e fundit, mund të bëjnë ndonjë stazh formimi andej nga vjeshta dhe më pas do të vijnë pushimet e merituara! Mos bëni shpenzime që rrezikojnë t’ju rrënojnë financiarisht. Kjo nuk do të thotë të mos shpenzoni fare, por të tregoheni të arsyeshëm. Keni ndërmend një projekt të ri pune, të cilin mund ta vini në jetë nga fundi i vitit. Mendohuni mirë dhe më pas, futjuni!
Shëndeti: Ndjeshmëria juaj e madhe do të vihet në sprovë edhe këtë vit, sipas parashikimit të 2015-s. Mësoni t’i kanalizoni energjitë tuaja aty ku duhet, sepse do të keni përfitime të mëdha. Mund të merreni me joga; kështu do të pakësoni stresin dhe gjumin do ta bëni më të mirë. Nëse bëni jetë shtëpiake, do t’ju duhet t’ju nxjerrin nga shtëpia me forcë… Mundohuni të kapni mundësitë që të dilni sa më shumë, sepse keni nevojë. Shfrytëzoni për këtë, lidhjet e shumta miqësore që keni.
Nëse keni lindur në dhjetëditëshin e parë: Një zhgënjim dashuror apo profesional mund t’ju ndodhë në fund të vitit, por ju do të dini t’i bëni ballë.
Nëse keni lindur në dhjetëditëshin e dytë: Vit i mirë, që do t’ju shohë të kënaqur me situatën tuaj, qoftë në dashuri, në punë, apo familje.
Nëse keni lindur në dhjetëditëshin e tretë: Viti 2015 do t’ju lejojë të përmirësoni kuadrin e përgjithshëm të jetës apo të punës. Një periudhë e mirë për t’u ndjerë në formë.
VIP-a të lindur në shenjën e Peshqve: Ledi Gaga, Olivia Uajlld, Xhesika Biel, Daniel Kreg, Xhenifer Love Hjuit, Eva Mendes, Eva Longoria, Brus Uillis, Sindi Kroford, Sharon Stoun, Drju Berrimor, Kris Martin, Xhon Bon Xhovi, Eva Hercigova, Adam Levajn.
HOROSKOPI I PERDITSHEM
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn hau_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn ind_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn cym_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn twi_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn run_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn slv_Latn als_Latn als_Latn als_Latn als_Latn als_Latn als_Latn als_Latn mlt_Latn als_Latn als_Latn als_Latn taq_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn fur_Latn als_Latn als_Latn als_Latn als_Latn als_Latn als_Latn als_Latn luo_Latn als_Latn als_Latn min_Latn als_Latn mlt_Latn als_Latn als_Latn als_Latn lua_Latn als_Latn als_Latn als_Latn als_Latn als_Latn als_Latn als_Latn bug_Latn